PRITARTA

Neringos savivaldybės tarybos

2022 m. vasario 23 d. sprendimu Nr. T1-18

**NIDOS KULTŪROS IR TURIZMO INFORMACIJOS CENTRO „AGILA“**

**2021 METŲ VEIKLOS**

**ATASKAITA**

1. **VADOVO ORGANIZACINĖ VEIKLA**
   1. **Įstaigos vidaus administravimas**

Nidos kultūros ir turizmo informacijos centro „Agila“ (toliau – Centras) veiklos pobūdis – kultūrinė-meninė, turizmo informacijos veikla. Veiklos adresas – Taikos g. 4, Neringa.   
Įstaiga turizmo informacijos funkcijas vykdo ir Juodkrantėje, L. Rėzos kultūros centro patalpose   
(L. Rėzos g. 8 B, Juodkrantė, Neringa), kultūros funkcijas atlieka Preilos–Pervalkos bendruomenės namuose (Preilos g. 27, Neringa).

2019 m. pradėta pastato, esančio adresu Taikos g. 4, Neringa, rekonstrukcija. Įstaiga turizmo informacijos centro funkcijas vykdo adresu Naglių g. 18E, Neringa. Administracija veikia adresu Taikos g. 11/2, Neringa.

Centro struktūra, patvirtinta 2017-01-31 įsakymu Nr. P-9, pakeista 2017-12-08 įsakymu   
Nr. P-106.

|  |  |
| --- | --- |
| **Direktorius** | |
| **Pavaduotojas ūkiui ir bendriesiems reikalams**  **(0,5 et.)** | Informacinių technologijų specialistas (1 et.)  Garso, kino įrenginių specialistas (1 et.)  Scenos šviesų specialistas (0,5 et.)  Valytojas (2 et.) |
| **Vyriausiasis buhalteris**  **(1 et.)** | Kasininkas (0,5 et.)  Kontrolierius (0,5 et.) |
| **Direktoriaus pavaduotojas**  **(1 et.)** | Turizmo informacijos specialistas (6 et., iš jų ne sezono metu 3 et.)  Turizmo vadybininkas (1 et.) |
| Kultūros ir turizmo projektų vadovas (1 et.) | |
| Personalo specialistas ( 1 et.) | |
| Kultūros vadybininkas (1 et.) | |
| Kultūros renginių organizatorius (2 et.) | |
| Mėgėjų meno kolektyvo vadovas (2,5 et.) | |
| Dailininkas-scenografas (1 et.) | |
| Viešųjų ryšių specialistas (1 et.) | |
| Socialinių medijų specialistas (1 et.) | |
| Koncertmeisteris (0,5 et.) | |
| Administratorius (1 et.) | |

* 1. **Vadovo iniciatyvos:**
* Projekto „Lietuvos kultūros sostinė 2021“ „Kultūros sala – Neringa“ veiklų įvykdymas pagal 2021 m. kovo mėn. 1 d. su LR kultūros ministerija pasirašytą sutartį Nr. VSR-132.
* 2021 m. parengtos 5 projektų paraiškos Lietuvos kultūros tarybai, gautas finansavimas, įgyvendintos projektų veiklos.
* Pritrauktos privačių rėmėjų lėšos iš Lietuvos įmonių bei užsienio fizinių asmenų.
  1. **Asmeninis tobulėjimas**

2021 09 16–17 konferencija „Kultūros vaidmuo regionų plėtros kontekste“. Skaitytas pranešimas „Kūrybinių rezidencijų plėtra Neringos savivaldybėje“.

2021 06 29 seminaras „Kaip prisijaukinti pokyčius ir vesti per juos savo komandą“.

2021 06 08 seminaras „Krizių komunikacija. Tiesa, melagienos, dezinformacija, galinčios sukelti krizę organizacijoje“.

* 1. **Projektinė veikla**

*Lietuvos kultūros sostinės 2021 projekto „Kultūros sala – Neringa“ veiklų įvykdymas* pagal   
2021-03-08 su LR kultūros ministerija pasirašytą sutartį. Finansavimo suma 100 tūkst. Eur. Pasiekti šie projekto rezultatai skaičiais: nuo 2020 m. iki 2021 m. gruodžio mėn. „Kultūros sala“ renginių kalendoriuje suskaičiuojama virš 230 renginių, virš 50 renginių vietų. Viena iš keturių pagrindinių projekto programų „Kūrybinės rezidencijos“ nugulė į Neringos savivaldybės 2021–2030 plėtros planą. Sukurtos prielaidos per 20 naujų iniciatyvų atsiradimui. Sustiprintas Neringos, kaip menininkų rezidencijų (oazės), centras. Apie 300 Neringos gyventojų įsitraukė į kultūrines veiklas, vienaip ar kitaip tapdami projekto savanoriais. Projekte dalyvavo 772 dalyviai, iš jų 120 virtualiai dėl pandemijos situacijos organizuotų renginių internete. Sulaukta 97 tūkst. žiūrovų, įtrauktų lankytojų, iš jų 43 tūkst. internete.

*Įgyvendinti šie 5 Lietuvos kultūros tarybos iš dalies finansuojami projektai:*

* Muzikos srities projektas „Garso opera „Nidos mokyklos kronikos“, LKT lėšos 12 tūkst. Eur;
* Teatro srities projektas „Mechanizuoto lėlių spektaklio, teatrinės instaliacijos „Tarp Žemės ir Dangaus“ sklaida“, LKT lėšos 10 tūkst. Eur;
* Muzikos srities projektas „Georg Friedrich Händel opera „Acis and Galatea“, LKT lėšos 33 tūkst.;
* Tolygios kultūrinės raidos Klaipėdos apskr. programos projektas „Tarpdisciplininis projektas VAKAR DABAR 20/21“, LKT lėšos 7,5 tūkst. Eur;
* Tolygios kultūrinės raidos Klaipėdos apskr. programos projektas „XXIII tarptautinis folkloro festivalis Neringoje „Tek saulužė ant maračių“, LKT lėšos 13 tūkst. Eur.

Partnerio teise kartu su švedų organizacija Landsots Sjo-och Miljo Centrum (LSMC) ir kitais 7 partneriais iš Švedijos, Estijos, Lenkijos, Lietuvos dalyvauta *paraiškos* „Creating joint Gates to the Baltic maritime heritage/ Baltic gates“ pasirengimo procese „Swedish Institute Baltic Sea Cooperation“ programai. Projekto parengiamiesiems darbams gautas finansavimas, 2021 m. įvyko partnerių susitikimas Neringoje, kurio metu tęsiamas pasiruošimas paraiškos plėtojimui bei pateikimas „Baltic Sea region“ programai. Projekto veiklos įgyvendintos iki 2021 m. gruodžio 31 d.

Dalyvauta Neringos savivaldybės įgyvendinamo projekto *„Kuršių nerija: paveldas bendruomenei ir pasauliui“*, finansuojamo Lietuvos–Rusijos bendradarbiavimo per sieną 2014–2020 m. programos, veiklose:

2021 m. spalio 28 d. projekto dirbtuvėse „Pačių įdomiausių Kuršių nerijos maršrutų tyrinėjimas“ skaitytas pranešimas apie parengtą maršrutą „Neringos panoramos“.

2021 m. gruodžio 21 d. projekto dirbtuvėse „Įkvėpimas iš gamtos. Koks metų laikas pats gražiausias?“ skaitytas pranešimas apie įstaigos įgyvendintas rinkodaros priemones, dalintasi gerąja patirtimi.

* 1. **Bendradarbiavimas**

Siekiant kokybiškų įstaigos funkcijų atlikimo tiek kultūros srityje, tiek išpildant turizmo informacijos veiklas, bendradarbiavimas vyksta su Neringos biudžetinėmis, viešosiomis įstaigomis bei verslu. Bendradarbiaujama su Klaipėdos regiono turizmo informacijos centrais, kultūros ir meno įstaigomis, nacionalinėmis kultūros meno įstaigomis, kūrėjų sąjungomis ir asociacijomis, turizmo klasteriais, asociacijomis.

* 1. **Įstaigoje atliktų auditų ir (ar) patikrinimų rezultatai, rastų trūkumų šalinimas, numatomi planai ir prognozės**

2021-10-15 Klaipėdos priešgaisrinės gelbėjimo valdybos Valstybinės priešgaisrinės priežiūros  skyriaus inspektorius atliko objekto planinį priešgaisrinį techninį patikrinimą adresu Preilos g. 27, Neringa. Pažeidimų nenustatyta.

1. **ĮSTAIGOS VEIKLOS PRISTATYMAS IR RODIKLIAI**
   1. **Personalas (darbuotojų skaičius, kvalifikacijos kėlimas, vidutinis darbo užmokestis)** 
      1. Darbuotojų skaičius: 25 darbuotojai + 3 turizmo informacijos specialistai vasaros sezono metu (2021 m. dėl pandemijos ribojimų šie specialistai nebuvo priimti), iš jų:

* Darbuotojų, kurių pareigybės priskiriamos D lygiui (darbininkui) – 3 pareigybės, 2,5 et.;
* Kultūros ir meno darbuotojai – 15 pareigybių, 11,5 et.;

2021 m. 14 darbuotojų dalyvavo 33 skirtingų temų seminaruose, mokymuose.

* + 1. Vidutinis mėnesinis 2021 m. darbo užmokestis.

|  |  |  |  |  |  |  |
| --- | --- | --- | --- | --- | --- | --- |
| **VIDUTINIO MĖNESINIO BRUTO DARBO UŽMOKESČIO ATASKAITA UŽ 2021 M.** | | | | | |  |
|  |  |  |  |  | |  |
|  | | | | | |  |
|  |  |  |  |  | |  |
| **Eil.** | **Pareigų (pareigybės) pavadinimas** | **Etatų skaičius** | **Vidutinis mėnesinis bruto darbo užmokestis (eurais)** | | |  |
| **Nr.** |  |  | **2020 m.** | | **2021 m.** | |
| 1 | Vyr. buhalteris | 1,00 | 1492 | | 1540 | |
| 2 | Direktoriaus pavaduotojas | 1,00 | 2390 | | 2440 | |
| 3 | Direktorius | 1,00 | 2201 | | 2223 | |
| 4 | Informacinių technologijų specialistas | 1,00 | 1021 | | 1062 | |
| 5 | Kasininkas | 0,50 | 0 | | 0 | |
| 6 | Kino, garso ir scenos įrenginių specialistas | 1,00 | 0 | | 0 | |
| 7 | Kolektyvų vadovai | 2,5 | 697 | | 901 | |
| 8 | Koncertmeisteris | 0,50 | 684 | | 707 | |
| 9 | Kontrolierius | 0,50 | 333 | | 0 | |
| 10 | Kultūros vadybininkas | 1,00 | 1444 | | 1469 | |
| 11 | Kultūrinių renginių organizatorius | 1,00 | 604 | | 572 | |
| 12 | Kultūrinių renginių organizatorius Preiloje | 1,0 | 989 | | 1125 | |
| 13 | Scenografas-dailininkas | 1,00 | 1962 | | 2008 | |
| 14 | Administratorius | 1,00 | 1535 | | 1568 | |
| 15 | Scenos šviesų operatorius | 0,50 | 0 | | 0 | |
| 16 | Personalo specialistas | 1,00 | 673 | | 693 | |
| 17 | Turizmo informacijos specialistas | 5,00 | 971 | | 1127 | |
| 18 | Direktoriaus pavaduotojas ūkio ir bendriems klausimams | 0,50 | 817 | | 842 | |
| 19 | Valytojas | 2,00 | 681 | | 747 | |
| 20 | Turizmo vadybininkas | 1,00 | 1775 | | 1780 | |
| 21 | Kultūros ir turizmo projektų vadovas | 1,00 | 977 | | 914 | |
| 22 | Socialinių medijų specialistas | 1,00 | 0 | | 581 | |
| 23 | Viešųjų ryšių specialistas | 1,00 | 1354 | | 1465 | |

* 1. **Valdomas turtas (materialinė bazė ir jos būklė)**

Patikėjimo teise Neringos savivaldybei priklausantis turtas – Nidos kultūros ir turizmo informacijos centro „Agila“ (Taikos g.4, Neringa) pastatas. 2019 m. pradėtas pastato rekonstrukcijos projektas. Centrui kultūros veiklai vykdyti perduotas ūkinis pastatas Preiloje (Preilos g.27), baldai ir įranga. Nuo 2020 m. įstaigai priskirta pastato adresu Naglių g. 18E dalis patalpų turizmo informacijos centro veiklai, kol bus atliekama pastato adresu Taikos g. 4, rekonstrukcija.

2021 m. įsigyta 2 aukštų dažnių garso kolonėlės, 2 žemų dažnių garso kolonėlės su stovais, transportavimo užvalkalais bei jungiamųjų kabelių komplektais. Per metus remontuotas įstaigos automobilis, muzikos instrumentai.

* 1. **Pagrindiniai pasiekimai – uždavinių įgyvendinimas pagal nustatytus metinių uždavinių siektinus rodiklius**

Centras įgyvendina Neringos savivaldybės strateginio veiklos plano 2021–2030 metams Kultūros ir jaunimo veiklos programos (Nr. 3) ir Turizmo, rekreacijos, smulkiojo ir vidutinio verslo plėtros programos (Nr. 7) suformuotus tikslus ir uždavinius.

* + 1. ***Vykdant kultūros veiklos funkcijas:*** *tenkinti visuomenės poreikius bendrosios kultūros ugdymu, istorijos, etninės kultūros, gamtos unikalumo aktualizavimu, mėgėjų meno, klasikinių bei šiuolaikinių menų populiarinimu**.*

*Uždavinys „Stiprinti vietos unikalumą ir kultūrą, plėtojant kultūrines partnerystes“*

*Įgyvendintos šios priemonės:*

* *Tarptautinė kūrybinė laboratorija pagal Brücke / „Nidos ekspresija“* kartu su menininkų asociacija „Tiltas“. Dalyvavo 30 atvykusių menininkų iš Lietuvos, Latvijos, Ukrainos. Įvyko kūrybiniai edukaciniai susitikimai su bendruomenėmis, pristatytos 2 parodos.
* *Filmų festivalis „Baltijos banga“* kartu su Lietuvos kinematografininkų sąjunga rugpjūčio 19–23 d. Nidos bendruomenė namuose. Į Neringą atvykę 17 kino kūrėjų pristatė vaidybinius, dokumentinius, animacinius filmus. Festivalio metu buvo pristatoma dalis eksponatų parodos „Laisvas kinas: 1990–2020“ ir kino kritikės skaitytas pranešimas apie nepriklausomo kino trisdešimtmečio parodos užkulisius ir neįprastus artefaktus, moderniame muziejuje tampančius eksponatais. Taip pat pristatyta medijų edukacijos ir tyrimų centro „Meno avilys“ instaliacijos „Projektorinė. Kino teatrai regione“.
* *Bendri projektai su Klaipėdos regiono partneriais.* Kartu su Klaipėdos Žvejų kultūros centru gatvės teatrų festivalio „Šermukšnis“ programa Neringoje, Palangoje, Klaipėdoje. Neringoje buvo atlikti danų ir portugalų trupių spektakliai Kuršių marių krantinėje 2021 m. liepos 2, 3 d.
* *Kūrybinės stovyklos vaikams ir jaunimui.* Animacijos mokykla 2021 m. rugpjūčio mėn., „Keramikos dienos Preiloje“ liepos ir rugpjūčio mėn.
* *Kino filmų rodymas.* Per 2021 metus parodyti 20 kino filmų Nidos bendruomenės namuose. Demonstruota lietuvių autorių kino filmai, filmų festivalių „Baltijos banga“, tarptautinio alternatyvaus meno festivalio „Suspaustas laikas“ programos.
* *Menininkų parodos.* Nidos bendruomenės namuose surengta 13 parodų: profesionalaus meno tapybos, fotografijos srities, jaunųjų menininkų, vietos bendruomenės kūrėjų pristatymai. M. K. Čiurlionio virtualios realybės paroda „Angelų takais“ vasaros metu sulaukė apie 1500 lankytojų.
* *Kūrybiniai, edukaciniai, meno terapijos užsiėmimai, bendruomeniškumą skatinantys užsiėmimai, atvykstančių menininkų ir bendruomenės susitikimai:* Advento vakaras su folkloro ansambliu „Giedružė“, kalėdinis vakaras Preiloje, Kalėdų vainiko kūrybinės dirbtuvės, Klaipėdos kamerinio orkestro koncertinė programa ir susitikimas su atlikėjais, konferencija „Kultūros vaidmuo regionų plėtros kontekste“.
* *Bendros veiklos su Neringos kultūros, švietimo ir kt. įstaigomis, organizacijomis*: Kalėdų eglės įžiebimas Nidoje, aviacijos šventė, „Kuršių kiemas“, valstybinės šventės ir minėjimai. Kartu su Kuršių nerijos nacionaliniu parku Tarptautinė konferencija „PROTECT = saugoti ar dalintis? Ką reiškia gyventi UNESCO teritorijoje?“ 2021 m. lapkričio 30 d. Neringos savivaldybės posėdžių salėje įvykęs renginys su tiesiogine transliacija internete. Kartu su Thomo Manno kultūros centru surengta *euroArt* konferencija gruodžio 3 d.
* *Narystės:* Lietuvos kultūros centrų asociacija, Europos kultūros sostinių miestų kandidatų tinklas „Culture next“.
* *Lietuvos kultūros sostinė 2021 projekto programų įgyvendinimas:* „Lietuvos kultūros sostinės 2021 dienos Vilniuje“, projektas „Eko karta“, projektas „Išgyvenk, jei gali“, sklaidos priemonių įgyvendinimas.
* *Operos „Acis ir Galatėja“ pastatymas Neringoje* 2021 m. liepos 9 d. Neringos gimnazijos sporto salėje įvyko pirmasis Neringos istorijoje profesionaliosios operos, G. F. Händelio „Acis ir Galatėja“ pastatymas, kuriame dalyvavo ryškiausi Lietuvos ir užsienio atlikėjai (solistai Lauryna Bendžiūnaitė, Tadas Girininkas, Benjamin Hullet, Anthony Gregory, Vilniaus miesto savivaldybės choras „Jauna muzika“, Klaipėdos kamerinis orkestras, barokinių pučiamųjų atlikėjų grupė iš Lietuvos, Latvijos, Nyderlandų, Rusijos ir Kubos), vadovaujami barokinės muzikos legendos, britų klavesinininko ir dirigento Trevoro Pinnocko.
* *Neringos miesto šventei skirtų reginių ciklas.*
* *Šv. Kalėdų, Naujųjų metų renginių ciklas.*
* *Valstybinių švenčių, minėjimų renginių ciklai:* Lietuvos laisvės gynėjų dienai skirtų renginių ciklas, Vasario 16-ajai, Lietuvos valstybės atkūrimo dienai skirti renginiai Neringoje, Kovo 11-ajai skirti renginiai Neringoje, Valstybės dienos renginiai Neringoje, Baltijos keliui skirti renginiai Neringoje.

### Profesionaliojo meno sklaida: 43 renginiai, iš jų: 13 parodų Nidos bendruomenės namuose, 3 klasikinės muzikos koncertai, įgyvendinti Klaipėdos kamerinio orkestro, „Auksinis Naujametinis koncertas“ (solistai bosas Tadas Girininkas ir tenoras Donato Ravini). 27 spektakliai, kuriuos viešai atliko Šeiko šokio teatras, Klaipėdos lėlių teatras, „Lino lėlės“, „Teatronas“ ir kt. Edukaciniai renginiai – 58. Mokomųjų renginių pobūdis – etninių tradicijų, istorijos sklaida, visuomenės kūrybiškumo, meninių gebėjimų ugdymas. Pramoginės muzikos koncertai – 8. Koncertų ciklas „Vasara Bardų skvere“, sutelkiantis poilsiaujančius Neringoje į žinomų ir jaunų Lietuvos atlikėjų renginius, koncertas „Tėčių lopšinės“ Tėvo dienai paminėti, dainuojamosios poezijos koncertinės programos ir kt. Kiti renginiai – 98 (knygų pristatymai, menininkų susitikimai su bendruomenėmis, kultūriniai maršrutai, pažintiniai žygiai, ekskursijos, tinklalaidės, akcijos ir kt.).

### *Kultūrinės veiklos komunikacijos priemonių įgyvendinimas*. Dauguma priemonių 2021 m. skirta projekto „Lietuvos kultūros sostinė 2021“ komunikacijos ir rinkodaros programos įgyvendinimui, kuri pagrįsta atvirumo visiems principu ir orientuota į kūrybišką informacijos apie programą pateikimą, patrauklų vizualinį dizainą ir specialius pasiūlymus, kurie garantavo  „Lietuvos kultūros sostinės“ renginių prieinamumą ir bendruomenės įsitraukimą.

Sklaida įgyvendinta šiais kanalais:

* Nacionalinėje ir regioninėje žiniasklaidoje: TV, radijas, laikraščiai, žurnalai, kt. Rengtos spaudos konferencijos, reguliariai buvo ruošiami ir platinami pranešimai spaudai, apžvalginiai straipsniai.
* Projekto svetainėje [www.kulturossala.lt](http://www.kulturossala.lt), kuri projekto įgyvendinimo laikotarpiu tapo gausiai lankoma, nuolat atnaujinama, pildoma ir plėtojama auditorijos informavimo priemone. Per metus pasiekta 37 tūkst. unikalių vartotojų, 133 tūkst. apsilankymų. Svetainė plėtojama ir projektui pasibaigus Neringos kultūros renginių, įvykių sklaidai, adaptuojant ir užsienio rinkoms.
* Internetas: nacionaliniai informaciniai ir kultūros portalai, socialiniai tinklai, naujienlaiškiai, *Facebook, Instagram, Youtube* tinklai.

*Facebook* paskyra Kulturossala turi 5714 sekėjų, reklama pasiekė 500 tūkst. vartotojų, pasiektas susidomėjimas (*engagement*) 91 tūkst. vartotojų.

*Youtube* kanale – 80 vaizdo ir garso įrašų, 2815 peržiūrų. *Google* reklamos kampanijų metu apsiekta 153 tūkst. tikslinių vartotojų.

* Projekto sklaidai pasitelkti informaciniai partneriai; LRT TV ir radijas, portalas LRT.lt; Portalai DELFI.lt; 15min.lt ir kt. Žurnalai „Žmonės“, „L‘officiel Lietuva“, „Savaitė“, dienraščiai „Lietuvos rytas“ ir „Vakarų ekspresas“, portalai ve.lt ir lrytas.lt, kultūros žurnalai „Dailė“ ir „Literatūra ir menas“. Spaudos pranešimai reguliariai platinami socialiniams partneriams, regiono ir nacionaliniams viešojo informavimo kanalams.
* Tiek vietos, tiek ir nacionaliniu lygmeniu buvo platinama spausdintina reklama (afišos, brošiūros, skrajutės).
* Lauko ir vidaus reklama: viešinimui buvo pasitelkti objektai Neringos mieste, įvažiavimai į Neringą ženklinami vizualiai patraukliomis kultūrinėmis nuorodomis, taip pat buvo ženklinami keltai į Kuršių neriją. Nacionaliniu lygiu buvo visus metus vystoma lauko reklamos kampanija JCDecaux stenduose 6 didžiuosiuose Lietuvos miestuose.

*Uždavinys „Sukurti kūrybinių rezidencijų vystymuisi palankią aplinką, skatinti objektų pritaikomumą kūrybinėms rezidencijoms ir jų sąveiką formuojant kūrybinių taškų sąveiką“.*

*Įgyvendintos šios priemonės:*

* *Kūrybinių rezidencijų ekosistemos sukūrimas ir vystymas.* Meno ir mokslo rezidencijų programa, apjungianti rezidencines erdves ir stipendijas įvairių žanrų kūrėjams. 2021 m. įgyvendinta LKS programa „Kūrybinės rezidencijos: Europos dailininkų kūrybos centrai: nuo istorinio palikimo iki šiuolaikinės rezidencijos“, kuria tradicinėmis, šiuolaikinėmis ir IT formomis aktualizuota kultūrinio bendravimo erdvė tarp Europos kultūros ir atminties institucijų, dailininkų kolonijų fenomeno tyrinėtojų ir šiuolaikinių menininkų.

*Uždavinys „Padidinti kultūros produktų įvairovę, kokybę ir prieinamumą“.*

*Įgyvendintos šios priemonės:*

* *Garso opera-garsinis pasivaikščiojimas „Nidos mokyklos kronikos“.* Šia priemone buvo siekiama istorinių dokumentų inspiruotomis šiuolaikinėmis scenos meno raiškos formomis aktualizuoti istorinę atmintį, kartu papildant šiuolaikinių kūrinių, besisiejančių su vietovės identiteto sklaida, įvairovę. Tikslui pasiekti buvo sukurta šiuolaikinė garso opera-garsinis pasivaikščiojimas „Nidos mokyklos kronika“ (trukmė – 120 min). Dizaino sprendimai atsispindi projekto interneto svetainėje [www.nmk.lt](http://www.nmk.lt). Ieškant geriausių technologinių sprendimų operos sklaidai, buvo nuspręsta naudoti mobiliąją programėlę ECHOES, paremtą muzikinių failų grojimu nustačius vartotojo buvimo vietą pagal GPS sistemą.
* *Automechaninių lėlių ir objektų spektaklis-teatrinė instaliacija* *„Tarp Žemės ir Dangaus“* – kultūros įstaigos regione Nidos kultūros ir turizmo informacijos centro „Agila” ir profesionalaus scenos meno įstaigos Klaipėdos lėlių teatro jungtinis produktas, kuris papildė profesionalaus scenos meno kūrinių repertuarą Klaipėdoje, kartu ir Neringoje. Projektu formuojamas visuomenės požiūris į Lietuvos lėlių teatrą platesnės auditorijos perspektyvoje, o lėlių teatro srities menininkai atskleidžiami kaip gebantys talentingai sujungti skirtingų meno sričių raiškos formas, kurios aktualios tiek jaunimui, tiek suaugusiems, ieškantiems prasmės ir novatoriškumo, interaktyvumo mene. Šio pastatymo sklaida Neringoje planuojama ir 2022 metų žiemą bei rudenį.
* Siekiant paskatinti domėjimąsi kultūriniais objektais ir atveriant juos kuo platesnei auditorijai, naudojant šiuolaikines technologijas *sukurtas kultūrinis maršrutas* *Nidos sklandytojų mokyklos tema.*
* *Meno kolektyvų veiklos skatinimas*. Centre veikia 5 mėgėjų meno kolektyvai: linijinių šokių grupė „Dorė“, moterų choras „Smiltatė“ (II kategorija), kaimiškos muzikos kapela „Joldija“ (I kategorija), tautinių šokių grupė „Kalnapušė“ (I kategorija), folkloro ansamblis „Giedružė“ (I kategorija). Kolektyvus lanko apie 90 Neringos gyventojų.

*Mėgėjų meno kolektyvų koncertai, spektakliai.* 38 renginiai, iš jų: 9 renginiai centre,   
29 renginiai išvykose Vilniuje, Klaipėdoje, Kretingoje, Telšiuose, Jurbarke, Prienuose ir kt.

Moterų choras „Smiltatė“ (vad. V. Valys) dalyvavo Laisvės gynėjų dienai skirtame Joniškio kultūros centro organizuojamajame virtualiame E. Masytės dainos „Laisvė“ konkurse. Laimėtas apdovanojimas už „Geriausią konkurso dainos ir vizualizacijos dermę“.

Tautinių šokių kolektyvas „Kalnapušė“ (vad. R. Norvilienė) dalyvavo respublikiniame šokių konkurse „Pora už poros“, laimėta I vieta.

Liaudiškos muzikos kapela „Joldija“ (vad. L. Vainutis) LRT laidoje „Duokim garo“ retrospektyviai atskleidė kolektyvo įstoriją, grojančių kapeloje bendruomenės narių paveikslus.

Folkloro ansamblio „Giedružė“ (meno vad. A. Buržinskienė) liepos 7 d. dalyvavo Lietuvos nematerialaus paveldo vertybių sąvado, į kurį įtraukiama poledinė bumbinamoji stintų žvejyba, pristatymo renginyje. Visi mėgėjų meno kolektyvai 2021 m. įsitraukė į „Lietuvos kultūros sostinės“ programą: dalyvavo atidarymo renginyje „Laikas nė(e)rimui“, baigiamajame renginyje ir Vytauto Kernagio 70-mečiui paminėti skirtame koncerte „Tu esi man. Pasilik“, operos-triptiko „Neringa“ premjeros viešame atlikime, festivalio „N žemė“ programoje, Valstybės dienai skirtame koncerte, Vaclovo Augusto kūrinio „Mišios Lietuvai“ viešame atlikime.

Meno kolektyvai kartu su KNNP įgyvendino Lietuvos kultūros sostinės programos „Bendruomenė ir kraštovaizdis“ projektą „EKO karta“. Šia programa skirtingų specialybių atstovai ir vietos bendruomenė atsigręžė į ekologines bei iš to kylančias socialines problemas pasitelkiant įvairiausius kūrybinius metodus. Kiekvieną metų sezoną: pavasarį, vasarą, rudenį, žiemą keturi Nidos KTIC „Agila“ bendruomeninio meno kolektyvai, kurių pavadinimai siejasi su Kuršių nerijai būdingomis stichijomis (kapela „Joldija“ – vandeniu, folkloro ansamblis „Giedružė“ – saule, tautinių šokių kolektyvas „Kalnapušė“ – mišku, moterų choras „Smiltatė“ – smėliu) į savo menines programas įtraukė Juodkrantės kolektyvus, Kuršių nerijos nacionalinio parko gamtininkus ir minėtų stichijų mokslininkus iš Klaipėdos ir Vilniaus. Į renginius įsitraukė vietos gidai, edukacinių programų vykdytojai, menininkai.

* + 1. ***Atliekant turizmo informacijos funkcijas:***

*Neringos pristatymas tarptautiniuose, regioniniuose ir nacionaliniuose turizmo renginiuose bei turizmo informacijos sklaidos vykdymas, dalyvavimas respublikinėse ir tarptautinėse turizmo parodose:*

* Dalyvavimas virtualiame B2B renginyje – verslo misijoje, Neringos turizmo išteklių pristatymas Latvijos rinkos kelionių operatoriams, žurnalistams kartu su Klaipėdos regiono turizmo informacijos centrais ir LR ambasada Latvijoje. B2B dalyvių skaičius (asm.) 21;
* Dalyvavimas virtualiame renginyje – internetiniame seminare pristatant Neringos turizmo išteklius Vokietijos rinkos kelionių organizatoriams, žurnalistams kartu su Viešąja įstaiga „Keliauk Lietuvoje“. Seminaro dalyvių skaičius (asm.) 101.
* Dalyvavimas virtualiame B2B renginyje – verslo misijoje, Neringos turizmo išteklių pristatymas Latvijos rinkos kelionių operatoriams, žurnalistams kartu su Lietuvos kurortų asociacija. B2B dalyvių skaičius (asm.) 30;
* Dalyvavimas virtualiame B2B renginyje, Neringos turizmo išteklių pristatymas Vokietijos rinkos kelionių operatoriams kartu su Nacionalinės sanatorijų ir reabilitacijos įstaigų asociacija ir Lietuvos kurortų turizmo informacijos centrais. B2B dalyvių skaičius (asm.) 23;
* Neringos turizmo ištekliai pristatyti „Jūros šventėje“ Klaipėdoje ir „Sostinės dienose“ Vilniuje;
* Dalyvavimas virtualiame B2B renginyje – verslo misijoje, Neringos turizmo išteklių pristatymas Italijos kelionių operatoriams ir agentūroms kartu su Viešąja įstaiga „Keliauk Lietuvoje“ (2021.11.23). Verslo misijos dalyvių skaičius (asm.) 31;

*Informacijos apie turizmo galimybes kurorte sklaida:*

* Suvenyrinių produktų gaminimas, reklamuojant oficialią Neringos turizmo informacijos svetainę bei Neringos prekės ženklą. Pagaminta:
* *Medžiaginiai maišeliai;*
* *Paplūdimio raketės*
* *2022 m. kalendoriai*
* Straipsnių / reportažų platinimas tikslinių rinkų žiniasklaidoje:

Vokietija:

* 2021 m. liepos mėn. leidinyje „Glucksblatt“, Nr. 28 straipsnis apie dviračių turizmą Vakarų Lietuvoje „Badehose, Bernstein und Wüstensand“;

Lietuva:

* 2021 m. gegužės mėn. straipsnis apie paukščių stebėjimą Neringoje „Nepabijojo karantino: būriais plūsta į Kuršių neriją“ portale delfi.lt <https://www.delfi.lt/partnerio-turinys/keliones/nepabijojo-karantino-buriais-plusta-i-kursiu-nerija.d?id=87151543&fbclid=IwAR05DkTL1VOU8LPh3nttEs_eavNUvr1njYKWXyrvPupG9kgm_CF_oV260sM>
* 2021 m. birželio mėn. leidinyje bei portale „L‘officiel“ straipsnis „Atradimams sielai ir kūnui – kultūros sala Neringa“ <https://www.lofficiel.lt/gyvenimo-budas/atradimams-sielai>
* 2021 m. rugsėjo mėn. straipsnis apie Neringos turizmo išteklius ne sezono metu „Ryškus rugsėjis – turizmo mėnuo Neringoje“ portale delfi.lt <https://www.delfi.lt/partnerio-turinys/miestai/ryskus-rugsejis-turizmo-menuo-neringoje.d?id=88095393>
* 2021 m. rugsėjo mėn. straipsnis apie Neringos turizmo išteklius ne sezono metu „Rugsėjį kviečia patirti kitokią Neringą ir žada pojūčius žadinančių patirčių“ portale lrt.lt <https://www.lrt.lt/naujienos/gyvenimas/13/1484461/rugseji-kviecia-patirti-kitokia-neringa-ir-zada-pojucius-zadinanciu-patirciu?fbclid=IwAR2RKZvD83TYEJgxNV1sbJcKBJ31FjP6Z88MC7NTXANpAdokqUczslbGaoQ>
* 2021 m. rugsėjo mėn. straipsnis apie Neringos turizmo išteklius ne sezono metu žurnale „L‘officiel“ (Nr. 107): „Ryškus rugsėjis – turizmo mėnuo Neringoje.
* 2021 m. gruodžio mėn. straipsnis apie Neringos turizmo išteklius ne sezono metu žurnale „Lamų slėnis“ „Palikti kasdienybę“
* Dienraščio „Vakarų ekspresas“ žurnale „Vakarai“ 2021–2022 žiema Nr. 4 (11) straipsnis „Neringoje su Vytaru Radzevičiumi“ 76–79 p.

Latvija:

* 2021 m. liepos mėn. straipsnis apie Lietuvos kurortų turizmo išteklius „Прекрасные пейзажи, эксклюзивные SPA и прогулки по воде: 9 литовских курортов, на которые нужно обратить внимание“ portale delfi.lv <https://rus.delfi.lv/turgid/turnews/prekrasnye-pejzazhi-eksklyuzivnye-spa-i-progulki-po-vode-9-litovskih-kurortov-na-kotorye-nuzhno-obratit-vnimanie.d?id=53351265>
* 2021 m. spalio mėn. straipsnis apie Lietuvos kurortų turizmo išteklius „Dodieties atvaļinājumā kopā ar savu četrkājaino mājdzīvnieku Mājdzīvniekiem draudzīgas vietas Lietuvas kūrortos un tūrisma rajonos – Pasākumi“ portale remonews.com <https://remonews.com/latvia/dodieties-atvalinajuma-kopa-ar-savu-cetrkajaino-majdzivnieku-majdzivniekiem-draudzigas-vietas-lietuvas-kurortos-un-turisma-rajonos-pasakumi/>
* 2021 m. spalio mėn. straipsnis apie Lietuvos kurortų turizmo išteklius „Ko darīt Lietuvā, ceļojot kopā ar suni? Vērtīgas idejas rudens brīvdienām“ portale tvnet.lv <https://www.tvnet.lv/7354879/ko-darit-lietuva-celojot-kopa-ar-suni-vertigas-idejas-rudens-brivdienam>
* 2021 m. spalio mėn. straipsnis apie Lietuvos kurortų turizmo išteklius „Dzīvniekiem draudzīgas vietas Lietuvas kūrortos un kūrortu teritorijās“ portale travelnews.lv <https://travelnews.lv/?m_id=18312&i_id=5&pub_id=130447&Dzivniekiem-draudzigas-vietas-Lietuvas-kurortos-un-kurortu-teritorijas>
* 2021 m. spalio mėn. straipsnis apie Lietuvos kurortų turizmo išteklius „Dodies brīvdienās kopā ar savu četrkājaino mīluli Dzīvniekiem draudzīgas vietas Lietuvas kūrortos un kūrortu teritorijās“ portale reitingi.lv <https://www.reitingi.lv/lv/news/dienas-notikumi/145246-dodies-brivdienas-kopa-ar-savu-cetrkajaino-miluli-dzivniekiem-draudzigas-vietas-lietuvas-kurortos-un-kurortu-teritorijas.html>
* 2021 m. spalio mėn. straipsnis apie Lietuvos kurortų turizmo išteklius „Dzīvniekiem draudzīgas vietas Lietuvas kūrortos un kūrortu teritorijās“ portale mammamuntetiem.lv <https://www.mammamuntetiem.lv/notikumi-un-svetki/celosana/53623/dzivniekiem-draudzigas-vietas-lietuvas-kurortos-un-kurortu-teritorijas>
* Žurnalistų priėmimų organizavimas. Suorganizuoti informaciniai turai / priėmimai:
* Žurnalistai Winfried Schumacher ir Eithan Reubens iš Vokietijos, kurie rengia publikacijas leidiniams „Frankfurter Allgemeine Zeitung“, „Süddeutsche“, „Welt“, „Welt am Sonntag“, kartu su Viešąja įstaiga „Keliauk Lietuvoje“;
* Žurnalistai Marina Macri ir Eduardo Prando iš Italijos, kartu su Lietuvos Respublikos ambasada Italijoje;
* Žurnalistas Juris Milis iš Latvijos, kartu su Klaipėdos turizmo ir kultūros informacijos centru;
* Žurnalistas Aivars Mickevičs iš Latvijos Baltic Travel news, kartu su Lietuvos kurortų asociacija;

*Informacijos apie turistiniu požiūriu įdomius regiono objektus rengimas ir platinimas:*

* Neringos, Juodkrantės ir Nidos žemėlapių-planų atnaujinimas ir leidyba 9 kalbomis (lietuvių, anglų, vokiečių, rusų, prancūzų, italų, ispanų, latvių, lenkų);
* Reprezentacinės brošiūros „Neringa. Kuršių nerija“ atnaujinimas ir leidyba lietuvių, anglų, rusų ir vokiečių kalbomis;
* Individualaus maršruto „Mink ir pažink“ lietuvių, rusų, vokiečių, anglų kalbomis leidyba;
* Individualių maršrutų „TOP 10 Nidoje“ lietuvių kalba, „Neringos švyturiai“ lietuvių, rusų, anglų ir vokiečių kalbomis, „Saulės laikrodis – kalendorius ant Parnidžio kopos“ lietuvių kalba ir „Kopk kopa“ lietuvių kalba leidyba;
* Informacinio leidinio „Neringa. Vasaros gidas“ birželis, liepa, rugpjūtis parengimas ir leidyba;
* Elektroninio paslaugų katalogo „Neringa siūlo“ lietuvių ir anglų kalbomis parengimas ir publikavimas;

*Mokymų Neringos turizmo verslo atstovams organizavimas:*

Suorganizuoti renginiai Neringos turizmo verslo atstovams:

* 2021 m. kovo 23 d. nuotoliniai mokymai „Santykiai socialinės medijos erdvėje“ (dalyvių skaičius 17 asm.);
* 2021 m. balandžio 26 d. nuotolinis seminaras Neringos apgyvendinimo paslaugų teikėjams, supažindinantis su apgyvendinimo paslaugų reglamentavimu (dalyvių skaičius 17 asm.);
* 2021 m. spalio 12 d. nuotoliniai mokymai „Efektyvus klientų aptarnavimas. Klientų patirties kelionė. 1 dalis“ (dalyvių skaičius 17 asm.);
* 2021 m. spalio 19 d. nuotoliniai mokymai „Efektyvus klientų aptarnavimas. Klientų patirties kelionė. 2 dalis“ (dalyvių skaičius 14 asm.);

T*urizmo plėtros ir rinkodaros projektų inicijavimas, dalyvavimas ir įgyvendinimas.*

* Centro iniciatyva parengta e. rinkodaros kampanija „In between of...“, orientuota tikslingai į vietinę rinką. Kampanijos idėja: perteikti Neringos geografinę padėti tarp Baltijos jūros ir Kuršių marių, kaip privalumą ir vietą, kurioje galima pailsėti, atgauti jėgas ir pan. Kampanijos įgyvendinimo laikas 2020 m. gruodžio–2021 m. vasario mėn. Kampanijos metu pasiekta apie 50 tūkst. socialinių tinklų vartotojų.
* 2021 m. balandžio–gegužės mėn. centras parengė ir įgyvendino socialinių tinklų (*Facebook*, *Instagram*) reklamos kampaniją – konkursą „Take me back to...“, kurios tikslas kviesti auditoriją dalintis savo prisiminimais iš atostogų Neringoje bei sužadinti norą pasirinkti Neringos kurortą kaip savo atostogų kryptį. Visos reklaminės kampanijos laikotarpiu buvo parengta 16 unikalių *Facebook* ir 22 unikalūs *Instagram* įrašai. Pasiekta apie 500 tūkst. socialinių tinklų vartotojų.
* 2021 m. gegužės–birželio mėn. centras įgyvendino elektroninės parduotuvės [www.shop.visitneringa.com](http://www.shop.visitneringa.com) *Google Ads* reklaminę kampaniją. Kampanijos metu parengti 9 (728x90, 160x600,300x250) skirtingi reklaminiai skydeliai su 3 skirtingomis reklaminėmis kampanijomis. Pasiekti rezultatai: *Google Ads* parodymų skaičius – 23365. Paspaudimų su nukreipimu į el. parduotuvę skaičius – 91.
* 2021 m. balandžio–gegužės mėn. parengtas informacinis-edukacinis filmas „Paukščių stebėjimas su ornitologu Mariumi Karlonu / Birdwatching in Curonian Spit – Neringa“, kurio tikslas pristatyti gamtinio turizmo galimybes Neringoje.
* 2021 m. gegužės–rugsėjo mėn. centras parengė ir įgyvendinimo socialinių tinklų kampaniją „Find me here...“, kurios tikslas kuo įdomiau pristatyti Neringos turizmo išteklius, teikiamas paslaugas ir pan. Visos kampanijos laikotarpiu pasiekti rezultatai:
  + *Facebook*: „Curonian Spit – Neringa“ puslapį pamėgo 603 vartotojai, t. y.+ 9,25%; pasiekti 1 315 698 socialinio tinklo vartotojai;
  + *Instagram*: „Curonian Spit – Neringa“ paskyrą pamėgo 799 vartotojai, t. y.+ 24,7%; pasiekti 275 003 socialinio tinklo vartotojai;
  + Bendras parengtų unikalių įrašų skaičius – 148 vnt.;
* Kartu su Klaipėdos, Klaipėdos raj. Skuodo raj., Kretingos raj., Palangos, Šilutės raj. turizmo informacijos centrais parengta ir liepos–rugsėjo mėn. įgyvendinta socialinių tinklų reklamos kampanija „Geriausi mūsų vakarai!“, kurios tikslas pristatyti Klaipėdos regiono turizmo išteklius. Visos kampanijos laikotarpiu parengtas 21 unikalus įrašas;
* 2021 m. rugsėjo mėnuo centro iniciatyva buvo paskelbtas turizmo mėnesiu. Visą mėnesį bendradarbiaujant su Kuršių nerijos nacionalinio parko direkcija, Neringos savivaldybės administracija, Neringos verslo bei bendruomenės atstovais buvo suorganizuoti 23 renginiai, skirti Pasaulinei turizmo dienai paminėti.
* 2021 m. rugsėjo mėn. parengtas reklaminis filmas apie Neringos turizmo išteklius, skirtas Pasaulinei turizmo dienai paminėti.
* 2021 m. spalio–lapkričio mėn. parengtas ir pristatytas pažintinis-edukacinis filmas apie Neringos gamtinio turizmo išteklius kartu su Nidos girininkijos girininku Kęstučiu Dikšu bei žurnalistu, gastronomu, keliautoju Vytaru Radzevičiumi.

2021 m. rugsėjo–gruodžio mėn. parengta ir įgyvendintas socialinių tinklų reklamos kampanija „Love is...“, kurios tikslas pristatyti Neringos turizmo išteklius ne sezono metu. Kampanijos metu pasiekti rezultatai: *Facebook* puslapį „Curonian Spit – Neringa“ pamėgo 212 žmonių, reklama pasiekė   
123 196 žmones, kampanijos metu įsitraukimo į turinį skaičius – 2153 asm.

*Turizmo informacijos centro interneto svetainės plėtra:*

* Įgyvendintas elektroninės parduotuvės shop.visitneringa.com sistemos atnaujinimas;
* Įgyvendintas oficialios Neringos turizmo informacijos svetainės visitneringa.com optimizavimas, taikant universalaus dizaino principus.
  1. **Pagrindinių veiklos rodiklių pokytis lyginant su praėjusiais metais**

|  |  |  |
| --- | --- | --- |
|  | ***2020 m.*** | ***2021 m.*** |
| ***Vykdant kultūros funkcijas:*** | | |
| **Renginių skaičius, vnt.** | 160 | 265 |
| **Dalyvių ir lankytojų renginiuose Centre bei išvykstančiuose renginiuose skaičius, asm.** | 31915 (skaičiuojami ir renginių internete lankytojai pagal Lietuvos nacionalinio kultūros centro rekomendacijas) | 61903 (skaičiuojami ir nuotolinių renginių lankytojai) |
| *Vykdant turizmo informacijos funkcijas:* | | |
| **Lankytojų turizmo informacijos centre skaičius, asm.** | 16617 lankytojai, iš jų lietuviai 9986, 6696 užsieniečiai | 12985 lankytojai, iš jų lietuviai 9535, užsieniečiai 3450 |
| **Tarptautinių parodų, verslo misijų, kuriose dalyvauta, skaičius, vnt.** | 6 | 7 |
| ***Facebook* paskyros sekėjų skaičius, asm.** | 6 499 | 7200 |
| ***Instagram* paskyros sekėjų skaičius, asm.** | 3041 | 4000 |
| **Oficialios Neringos turizmo informacijos svetainės peržiūrų skaičius** | 428 116 | 19 299 puslapio peržiūrų  11 666 unikalių vartotojų |
| **Interneto svetainės kuturossala.lt unikalių lankytojų skaičius** |  | Pasiekta 37000 unikalių vartotojų, 133 000 puslapio peržiūrų. |
| ***Facebook* paskyros „Kultūros sala“ pasiekta auditorija** |  | 5714 sekėjų, reklama pasiekė 500 tūkst. vartotojų, pasiektas susidomėjimas (*engagement*) 91 tūkst. vartotojų. |

* 1. **Vidaus ir išorės problemos ir siūlomi problemų sprendimų būdai**

Problemos, kurios šiuo metu kyla dėl laikinai vyksiančios pastato rekonstrukcijos – mažėjanti veiklos kokybė, silpnėjančios galimybės sugeneruoti lėšas už teikiamas paslaugas, – planuojamos spręsti rengiant įstaigos įveiklinimo planą po pastato rekonstrukcijos, papildant įstaigos veiklą kūrybinių industrijų, kūrybinių rezidencijų vystymo funkcijomis.

1. **FINANSINĖS VEIKLOS ATASKAITA**
   1. Savivaldybės biudžeto lėšos ir valstybės biudžeto lėšos: iš viso: 441400,0 Eur, iš jų darbo užmokesčiui 345200,0 Eur, įstaigos išlaikymui 91100,0 Eur, ilgalaikiam turtui 5100,0 Eur.

Kultūros ir jaunimo veiklos programa (Nr. 3) 35000,0 Eur, inovacijos projektams 7000,0 Eur.

Turizmo, rekreacijos, smulkiojo ir vidutinio verslo plėtros programa (Nr. 7) 61700,0 Eur   
3.2. Projektų lėšos:

LR kultūros ministerija 100 000,0 Eur;

Lietuvos kultūros taryba 75558,0 Eur, iš jų 20558,0 Eur regioninių kultūros projektų („Tolygi raida“) lėšos.

* 1. Fizinių, juridinių asmenų paramos lėšos 9200,0 Eur, suteikta parama paslaugomis už 1132,64 Eur.
  2. Lėšos už mokamas paslaugas 15700,0 Eur, iš jų darbo užmokesčiui 13693,0 Eur, atsiskaitymui už prekes ir paslaugas 6052,0 Eur. Išleista 19845,0 Eur (iš praėjusių metų surinktų lėšų).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_